
מגילה טז ע"א



טקסט הדף מנוקד



שֶׁשִּׁמְשַׁי מוֹחֵק וְגַבְרִיאֵל כּוֹתֵב אָמַר רַבִּי אַסִּי דָּרֵשׁ רַבִּי שֵׁילָא אִישׁ כְּפַר תְּמַרְתָּא וּמָה כְּתָב שֶׁלְּמַטָּה שֶׁלִּזְכוּתָן שֶׁל יִשְׂרָאֵל אֵינוֹ נִמְחָק כְּתָב שֶׁלְּמַעְלָה לָא כׇּל שֶׁכֵּן


לֹא נַעֲשָׂה עִמּוֹ דָּבָר אָמַר רָבָא לֹא מִפְּנֵי שֶׁאוֹהֲבִין אֶת מׇרְדֳּכַי אֶלָּא מִפְּנֵי שֶׁשּׂוֹנְאִים אֶת הָמָן


הֵכִין לוֹ תָּנָא לוֹ הֵכִין


וַעֲשֵׂה כֵן לְמָרְדֳּכַי אֲמַר לֵיהּ מַנּוּ מָרְדֳּכַי אֲמַר לֵיהּ הַיְּהוּדִי אֲמַר לֵיהּ טוּבָא מָרְדְּכַי אִיכָּא בִּיהוּדָאֵי אֲמַר לֵיהּ הַיּוֹשֵׁב בְּשַׁעַר הַמֶּלֶךְ


אֲמַר לֵיהּ סַגִּי לֵיהּ בְּחַד דִּיסְקַרְתָּא אִי נָמֵי בְּחַד נַהֲרָא אָמַר לֵיהּ הָא נָמֵי הַב לֵיהּ אַל תַּפֵּל דָּבָר מִכֹּל אֲשֶׁר דִּבַּרְתָּ


וַיִּקַּח הָמָן אֶת הַלְּבוּשׁ וְאֶת הַסּוּס אֲזַל אַשְׁכְּחֵיהּ דְּיָתְבִי רַבָּנַן קַמֵּיהּ וּמַחְוֵי לְהוּ הִלְכוֹת קְמִיצָה לְרַבָּנַן כֵּיוָן דְּחַזְיֵיהּ מָרְדְּכַי דְּאַפֵּיק לְקִבְלֵיהּ וְסוּסְיָא מֵיחַד בִּידֵיהּ מִירְתַת אֲמַר לְהוּ לְרַבָּנַן הַאי רַשִּׁיעָא לְמִיקְטַל נַפְשַׁי קָא אָתֵי זִילוּ מִקַּמֵּיהּ דִּי לָא תִּכָּווּ בְּגַחַלְתּוֹ בְּהָהִיא שַׁעְתָּא נִתְעַטֵּף מָרְדְּכַי וְקָם לֵיהּ לִצְלוֹתָא אֲתָא הָמָן וִיתֵיב לֵיהּ קַמַּיְיהוּ וְאוֹרֵיךְ עַד דְּסַלֵּיק מָרְדֳּכַי לִצְלוֹתֵיהּ


אֲמַר לְהוּ בְּמַאי עָסְקִיתוּ אֲמַרוּ לֵיהּ בִּזְמַן שֶׁבֵּית הַמִּקְדָּשׁ קַיָּים מַאן דִּמְנַדֵּב מִנְחָה מַיְיתֵי מְלֵי קוּמְצֵיהּ דְּסוּלְתָּא וּמִתְכַּפַּר לֵיהּ אֲמַר לְהוּ אֲתָא מְלֵי קוּמְצֵי קִמְחָא דִּידְכוּ וְדָחֵי עַשְׂרָה אַלְפֵי כַּכְּרֵי כַסְפָּא דִּידִי אֲמַר לֵיהּ רָשָׁע עֶבֶד שֶׁקָּנָה נְכָסִים עֶבֶד לְמִי וּנְכָסִים לְמִי


אֲמַר לֵיהּ קוּם לְבוֹשׁ הָנֵי מָאנֵי וּרְכוֹב הַאי סוּסְיָא דְּבָעֵי לָךְ מַלְכָּא אֲמַר לֵיהּ לָא יָכֵילְנָא עַד דְּעָיֵילְנָא לְבֵי בָנֵי וְאֶשְׁקוֹל לְמַזְיָיא דְּלָאו אוֹרַח אַרְעָא לְאִשְׁתַּמּוֹשֵׁי בְּמָאנֵי דְמַלְכָּא הָכִי


שַׁדַּרָה אֶסְתֵּר וַאֲסַרְתִּינְהוּ לְכוּלְּהוּ בֵּי בָנֵי וּלְכוּלְּהוּ אוּמָּנֵי עַיְּילֵיהּ אִיהוּ לְבֵי בָנֵי וְאַסְחְיֵהּ וַאֲזַל וְאַיְיתִי זוּזָא מִבֵּיתֵיהּ וְקָא שָׁקֵיל בֵּיהּ מַזְיֵיהּ בַּהֲדֵי דְּקָא שָׁקֵיל לֵיהּ אִינְּגִיד וְאִיתְּנַח אֲמַר לֵיהּ אַמַּאי קָא מִיתְּנַחַתְּ אֲמַר לֵיהּ גַּבְרָא דַּהֲוָה חֲשִׁיב לֵיהּ לְמַלְכָּא מִכּוּלְּהוּ רַבְרְבָנוֹהִי הַשְׁתָּא לִישַׁוְּיֵיהּ בַּלְנַאי וְסַפָּר אֲמַר לֵיהּ רָשָׁע וְלָאו סַפָּר שֶׁל כְּפַר קַרְצוּם הָיִיתָ תָּנָא הָמָן סַפָּר שֶׁל כְּפַר קַרְצוּם הָיָה עֶשְׂרִים וּשְׁתַּיִם שָׁנָה


בָּתַר דְּשַׁקְלִינְהוּ לְמַזְיֵיהּ לַבְשִׁינְהוּ לְמָאנֵיהּ אֲמַר לֵיהּ סַק וּרְכֹב אֲמַר לֵיהּ לָא יָכֵילְנָא דִּכְחִישָׁא חֵילַאי מִימֵי תַּעֲנִיתָא גְּחֵין וּסְלֵיק כִּי סָלֵיק בְּעַט בֵּיהּ אֲמַר לֵיהּ לָא כְּתִיב לְכוּ בִּנְפֹל אוֹיִבְךָ אַל תִּשְׂמָח אֲמַר לֵיהּ הָנֵי מִילֵּי בְּיִשְׂרָאֵל אֲבָל בְּדִידְכוּ כְּתִיב וְאַתָּה עַל בָּמוֹתֵימוֹ תִדְרוֹךְ


וַיִּקְרָא לְפָנָיו כָּכָה יֵעָשֶׂה לְאִישׁ אֲשֶׁר הַמֶּלֶךְ חָפֵץ בִּיקָרוֹ כִּי הֲוָה נָקֵיט וְאָזֵיל בִּשְׁבִילָא דְּבֵי הָמָן חֲזִיתֵיהּ בְּרַתֵּיהּ דְּקָיְימָא אַאִיגָּרָא סְבַרָה הַאי דִּרְכִיב אֲבוּהּ וְהַאי דִּמְסַגֵּי קַמֵּיהּ מָרְדֳּכַי שְׁקַלָה עֲצִיצָא דְּבֵית הַכִּסֵּא וּשְׁדֵיתֵיהּ אַרֵישָׁא דַּאֲבוּהּ דַּלִּי עֵינֵיהּ וַחֲזָת דַּאֲבוּהּ הוּא נְפַלָה מֵאִיגָּרָא לְאַרְעָא וּמִתָה


וְהַיְינוּ דִּכְתִיב וַיָּשׇׁב מׇרְדֳּכַי אֶל שַׁעַר הַמֶּלֶךְ אָמַר רַב שֵׁשֶׁת שֶׁשָּׁב לְשַׂקּוֹ וּלְתַעֲנִיתוֹ וְהָמָן נִדְחַף אֶל בֵּיתוֹ אָבֵל וַחֲפוּי רֹאשׁ אָבֵל עַל בִּתּוֹ וַחֲפוּי רֹאשׁ עַל שֶׁאֵירַע לוֹ


וַיְסַפֵּר הָמָן לְזֶרֶשׁ אִשְׁתּוֹ וּלְכׇל אוֹהֲבָיו וְגוֹ' קָרֵי לְהוּ אוֹהֲבָיו וְקָרֵי לְהוּ חֲכָמָיו אָמַר רַבִּי יוֹחָנָן כׇּל הָאוֹמֵר דְּבַר חָכְמָה אֲפִילּוּ בְּאוּמּוֹת הָעוֹלָם נִקְרָא חָכָם


אִם מִזֶּרַע הַיְּהוּדִים מׇרְדֳּכַי וְגוֹ' אֲמַרוּ לֵיהּ אִי מִשְּׁאָר שְׁבָטִים קָאָתֵי יָכְלַתְּ לֵיהּ וְאִי מִשֵּׁבֶט יְהוּדָה וּבִנְיָמִין וְאֶפְרַיִם וּמְנַשֶּׁה לָא יָכְלַתְּ לֵיהּ יְהוּדָה דִּכְתִיב יָדְךָ בְּעֹרֶף אוֹיְבֶיךָ אִינָךְ דִּכְתִיב בְּהוּ לִפְנֵי אֶפְרַיִם וּבִנְיָמִין וּמְנַשֶּׁה עוֹרְרָה אֶת גְּבוּרָתֶךָ


כִּי נָפוֹל תִּפּוֹל לְפָנָיו דָּרֵשׁ רַבִּי יְהוּדָה בַּר אִלְעַאי שְׁתֵּי נְפִילוֹת הַלָּלוּ לָמָּה אָמְרוּ לוֹ אוּמָּה זוֹ מְשׁוּלָה לְעָפָר וּמְשׁוּלָה לְכוֹכָבִים כְּשֶׁהֵן יוֹרְדִין יוֹרְדִין עַד עָפָר וּכְשֶׁהֵן עוֹלִין עוֹלִין עַד לַכּוֹכָבִים


וְסָרִיסֵי הַמֶּלֶךְ הִגִּיעוּ וַיַּבְהִילוּ מְלַמֵּד שֶׁהֱבִיאוּהוּ בְּבֶהָלָה


כִּי נִמְכַּרְנוּ אֲנִי וְעַמִּי וְגוֹ' כִּי אֵין הַצָּר שֹׁוֶה בְּנֵזֶק הַמֶּלֶךְ אָמְרָה לוֹ צַר זֶה אֵינוֹ שֹׁוֶה בְּנֵזֶק שֶׁל מֶלֶךְ אִיקְּנִי בַּהּ בְּוַשְׁתִּי וְקַטְלַהּ הַשְׁתָּא אִיקְּנִי בְּדִידִי וּ(מ)בָעֵי לְמִקְטְלִי


וַיֹּאמֶר הַמֶּלֶךְ אֲחַשְׁוֵרוֹשׁ וַיֹּאמֶר לְאֶסְתֵּר הַמַּלְכָּה וַיֹּאמֶר וַיֹּאמֶר לְמָה לִי אָמַר רַבִּי אֲבָהוּ בַּתְּחִלָּה עַל יְדֵי תּוּרְגְּמָן כֵּיוָן דְּאָמְרָה לֵיהּ מִדְּבֵית שָׁאוּל קָאָתֵינָא מִיָּד וַיֹּאמֶר לְאֶסְתֵּר הַמַּלְכָּה


וַתֹּאמֶר אֶסְתֵּר אִישׁ צַר וְאוֹיֵב הָמָן הָרָע הַזֶּה אָמַר רַבִּי אֶלְעָזָר מְלַמֵּד שֶׁהָיְתָה מַחְוָוה כְּלַפֵּי אֲחַשְׁוֵרוֹשׁ וּבָא מַלְאָךְ וְסָטַר יָדָהּ כְּלַפֵּי הָמָן


וְהַמֶּלֶךְ קָם בַּחֲמָתוֹ וְגוֹ' וְהַמֶּלֶךְ שָׁב מִגִּנַּת הַבִּיתָן מַקֵּישׁ שִׁיבָה לְקִימָה מָה קִימָה בְּחֵימָה אַף שִׁיבָה בְּחֵימָה דַּאֲזַל וְאַשְׁכַּח לְמַלְאֲכֵי הַשָּׁרֵת דְּאִידְּמוֹ לֵיהּ כְּגַבְרֵי וְקָא עָקְרִי לְאִילָנֵי דְּבוּסְתָּנֵי וַאֲמַר לְהוּ מַאי עוֹבָדַיְיכוּ אֲמַרוּ לֵיהּ דְּפַקְּדִינַן הָמָן


אֲתָא לְבֵיתֵיהּ וְהָמָן נוֹפֵל עַל הַמִּטָּה נוֹפֵל נָפַל מִיבְּעֵי לֵיהּ אָמַר רַבִּי אֶלְעָזָר מְלַמֵּד שֶׁבָּא מַלְאָךְ וְהִפִּילוֹ עָלֶיהָ אֲמַר וַיי מִבֵּיתָא וַיי מִבָּרָא וַיֹּאמֶר הַמֶּלֶךְ הֲגַם לִכְבּוֹשׁ אֶת הַמַּלְכָּה עִמִּי בַּבָּיִת


וַיֹּאמֶר חַרְבוֹנָה וְגוֹ' אָמַר רַבִּי אֶלְעָזָר אַף חַרְבוֹנָה רָשָׁע בְּאוֹתָהּ עֵצָה הָיָה כֵּיוָן שֶׁרָאָה שֶׁלֹּא נִתְקַיְּימָה עֲצָתוֹ מִיָּד בָּרַח וְהַיְינוּ דִּכְתִיב וְיַשְׁלֵךְ עָלָיו וְלֹא יַחְמוֹל מִיָּדוֹ בָּרוֹחַ יִבְרָח


וַחֲמַת הַמֶּלֶךְ שָׁכָכָה שְׁתֵּי שְׁכִיכוֹת הַלָּלוּ לָמָּה אַחַת שֶׁל מַלְכּוֹ שֶׁל עוֹלָם וְאַחַת שֶׁל אֲחַשְׁוֵרוֹשׁ וְאָמְרִי לַהּ אַחַת שֶׁל אֶסְתֵּר וְאַחַת שֶׁל וַשְׁתִּי


לְכֻלָּם נָתַן לָאִישׁ חֲלִיפוֹת שְׂמָלוֹת וּלְבִנְיָמִן נָתַן חָמֵשׁ חֲלִיפוֹת אֶפְשָׁר דָּבָר שֶׁנִּצְטַעֵר בּוֹ אוֹתוֹ צַדִּיק




רש"י



 שמשי. סופר המלך שונא ישראל היה ומימות כורש היה כמו שנאמר בספר עזרא (פרק ד) שכתב שטנה על בנין הבית עד שבא כורש וביטלו ואף בימי אחשורוש עשה כן שנאמר (שם) ובמלכות אחשורוש בתחלת מלכותו כתב שטנה: לו הכין. לצורך עצמו: דיסקרתא. כפר: נהרא. ליטול מכס: לרבנן. תלמידיו: הלכות קמיצה. דורש בענינו של יום וששה עשר בניסן היה הוא יום תנופת העומר: ואשקול למזייא. ואטול שערי: אסרתינהו. צותה עליהן להחביאן: אומני. ספרים: זוזא. זוג של ספרים כעין מספרים: עציץ. כלי חרס: ולתעניתו. יום שלישי לתענית היה שהתחילו להתענות בי''ד בניסן ומה שאמר המקרא ליום אתמול שלישי ויהי ביום השלישי ותלבש אסתר מלכות יום שלישי לשילוח הרצים היה: אם מזרע היהודים. יש זרע ביהודים שאם הוא בא מהם לא תוכל לו: מלמד שהביאוהו בבהלה. ולא רחץ יפה מטינופו: שוה. חושש: מלמד שהיתה מחווה כנגד אחשורוש. מרבוי אתה לומד איש צר ואויב המן הרע הזה: נופל. לשון עושה והולך נופל ורוצה לזקוף והמלאך מפילו: וישלך עליו. הקב''ה משליך פורענות על הרשע בלי חמלה: מידו ברוח יברח. בני סייעתו וחבריו בורחים מידו: אחת של אסתר. שהיה כעוס אחשורוש על מה שעשה המן לאסתר: דבר שנצטער בו אותו צדיק. לעבד נמכר יוסף על ידי קנאת אחיו: 

תוספות



 ודחי עשרה אלפי ככרי כספא. שמעתי שעשרה אלפי ככר כסף עולין חצי שקל לכל אחד מישראל שהיו שש מאות אלף כשיצאו ממצרים ואמר שיתן לאחשורוש כל פדיונם ודוק ותשכח: 

מהרש"א - חידושי הלכות

תוס' בד"ה ודחי י' אלפים כו' שמעתי שי' אלפים ככר כסף עולין כו' עכ"ל ועי' בחזקוני ריש פרשת כי תשא ביאור לדבריהם:





מהרש"א - חידושי אגדות

שמשי מוחק וגבריאל כו'. בתרגום מפורש ששמשי ספרא בן המן היה:


ומה כתב שלמטה כו'. ר"ל מה כתב שלמטה בא גבריאל מלמעלה למטה וכותב שלא יהיה נמחק כתב שלמעלה וגבריאל שם לא כ"ש:


לא נעשה עמו דבר לא מפני שאוהבין כו'. לפי שהמלך א"ל מה נעשה יקר וגדולה למרדכי וגו' הו"ל למימר למלך נמי בהאי לישנא לא נעשה עמו יקר וגדולה או דלא הל"ל רק לא נעשה אבל גם הם לא היו אוהבים את מרדכי ולא היו רוצים לעשות לו גדולה ויקר אלא דבר שאינו תלוי בגדולה ומפני שנאתם את המן רוצים היו מיהת לעשות לו דבר מה:


אשר הכין לו כו'. דלא איצטריך למכתב לו אלא שהכתוב מבשרו לו לעצמו הכין ולא למרדכי:


א"ל סגי ליה בחד דסקרתא כו' א"ל הא נמי הב ליה שנאמר אל תפל וגו'. דהאי קרא יתירא הוא דכבר כתיב לעיל מהר קח וגו'. כאשר דברת ועשה כן למרדכי וגו' וע"כ דרשו שהמן אמר למלך שאין מרדכי ראוי לגדולה זו להלבישו בלבוש מלכות ולהרכיבו על סוס המלך וסגי ליה ליתן כפר א' או מכס א' וע"ז השיב לו אל תפל דבר מכל אשר דברת בין מה שאמרת בראשונה ובין מה שאמרת באחרונה:


אזל כו' הלכות קמיצה לרבנן כו'. כל האי עובדא לא ידענא לו רמז בקרא ובקבלה היה בידם כל זה ופרש"י הלכות קמיצה דריש מענינו של יום כו' יום תנופת עומר עכ"ל וכ"ה במדרש ילקוט במאי עסקיתו א"ל במצות עומר כו' א"ל דשעורין כו' ע"ש אבל ממה שאמר בסמוך שא"ל מאן דמנדב מנחה מייתי מלא קומציה דסולתא כו' לאו אעומר נתכוונו שהרי לא בא בנדבה גם לא היה העומר סולת שהרי מן שעורים בא ויש לפרש שהפליגו לו בענין דיחיד המנדב מנחה שהוא קרבנו של דלי דלות אעפ"כ בזמן שבית המקדש קיים מתכפר בקומץ ממנו שנקרב וכמ"ש במנחה כתיב ונפש כי תקריב וגו' כאילו הקריב נפש וק"ל ולהכי עסקינן ביה גם עכשיו בביטול בהמ"ק כדאמרינן בפ' ג' פרקים בזמן שאין בהמ"ק מה תהא עליהן א"ל בזמן שקוראין לפני מעלה אני עליהם כאילו הקריבום וע"ז אמר מלי קמצא קמחא דידכו שאתם עוסקים בה עתה דחי י' אלפי ככרי כספא דידי וע"ז א"ל רשע אתה שאמרת כספא דידי והלא אינו דידך דעבד שקנה כו' ועד"ז יש לכוין הא דכתיב טוב מלא כף נחת מבית מלא זבחי ריב דהיינו טוב מלא כף וקומץ של המנחה שבאה בנחת מבית מלא של המן בכסף וזהב וזבחי ריב מסעודות שעשתה לו אסתר להפילו:


אסרתינהו לכולהו בי בני כו'. לפי פרש"י היינו העוסקים ומשמשים במרחצאות מיהו לקמן בסמוך קרי ליה בלן וכן בכמה מקומות אבל בי בני מרחצאות גופייהו משמע וכן אומני דקאמר הכא היינו ספר ובכמה מקומות אומני היינו מקיזי דם ואפשר דבכלל אומני נמי ספר ובי בני נמי דקאמר דממילא אסרה נמי המרחצאות שלא יהיה שם המשמש להדליק אש בתנור ולהחם חמין:


א"ל לא כתיב לכו בנפול אויביך אל תשמח כו'. ובמדרש ילקוט שאז אמר מרדכי ארוממך ה' כי דליתני היינו לסלוק ולעלות עליו ולא שמחת אויבי לי שהוא יעשה לי כן כמ"ש ויאמר המן בלבו למי וגו' יותר ממני וכמ"ש בסמוך שסברה ברתיה האי דרכיב אבוה והאי דמסגי קמיה מרדכי:


דכחישי חילאי מתעניתא גחין וסליק כו' ואתה על במותימו וגו'. ורישא דקרא ויכחשו אויביך לך יתפרש כן דהיינו שיכחיש חילך מגזירת אויביך על ידי תענית ואתה על במותימו תדרוך:


וישב מרדכי וגו' ששב לשקו כו'. דלא איצטריך לן למימר להיכן שב אי לאו לאשמועינן ששב לשקו כו' שהיה לפני שער המלך ואע"ג דאל שער המלך משמע לעיל בתוך שער המלך כדכתיב ויבא עד שער המלך כי אין לבא אל שער המלך בלבוש שק הכא מוכח דאל שער המלך עד שער המלך משמע:


כל האומר דבר חכמה כו'. היינו שא"ל דבר חכמה שבתורה כדמסיק אם מזרע וגו' אם משאר שבטים כו' ואי משבט יהודה ובנימין כו' ופרש"י אם מזרע וגו' היהודים יש זרע ביהודים שם כו' ע"ש מפירושו נראה דלאו מלשון יהודים מפיק ליה אי משבט יהודה כו' דהא בנימין ואפרים ומנשה נמי אית להו זו המדה אלא דיהודים דהכא היינו כלל ישראל וכדאמרינן לעיל כל הכופר בע"ז נקרא יהודי אלא כיון דכבר ידעו שהיה מרדכי מכלל ישראל כמ"ש כי הגידו לו עם מרדכי ויבקש להשמיד את כל היהודים וזה היה מפורסם בכל המדינות ואוהביו וחכמיו ודאי דידעו כן שהיה יהודי א"כ מאי קא"ל השתא אם מזרע היהודים מרדכי וגו' ומעיקרא מאי סברי דהסכימו לעשות עץ כמ"ש ותאמר וגו' וכל אוהביו יעשו עץ גו' וע"כ אמרו דודאי מעיקרא הוו סברי דמרדכי משבטים אחרים הוה ויכלת ליה אבל השתא ראו בתחלת נפילת המן חשו לכך וא"ל אם מזרע היהודים גו' דהיינו מאותן שבטים דלא יכלת להו ומייתי ליה בנימין דאתי מרדכי מיניה דכתיב לפני גו' ובנימין עוררה את גבורתך גו' דכיון שהקב"ה מעורר את הגבורה להם ודאי דלא יכלת ליה:


אומה זו משולה לעפר כו' שיורדין עד עפר כו'. שהכל מושלין בהן כמ"ש עבדים משלו בנו וגו' כמו העפר שנדרסת לכל וכשהן עולין עולים עד לכוכבים כמו שא"א לאדם לעלות למקום הכוכבים כך א"א לכל אומה ולשון לשלוט בהן וכך היה במעשה המן שהיה עבד מרדכי ועמד להיות מושל עליו ושוב כשזכה מרדכי עלה עד למעלה להיות משנה למלך:


מלמד שהביאוהו בבהלה כו'. דלפי פשוטו הוא מלשון מהר כמו ויבהל את תמרוקיה ומשום דשינה לשון ויבהילו במקום וימהרו דכתיב בצווי ויאמר המלך מהרו את המן גו' וע"כ דרשוהו מל' בהלה ופחד כמו את הבהלה גו' על שלא רחץ כו' כפרש"י א"נ שנבהל עתה כי הרגיש עכשיו קצת כי אסתר זימנה אותו לרעתו על מחשבתו הרעה על מרדכי דודה:


כי אין הצר שוה בנזק המלך גו' איקני בדידי כו'. משום דהמן אמר ולמלך אין שוה להניחם אם כן היאך אמרה אסתר בלי טעם היפך זה דאין הצר שוה גו' וע"כ אמרו דא"ל אסתר דבר שנתחדש עתה כשידע שהיא יהודית דהיינו דכבר קטל את ושתי דהוא ממוכן הוא המן כדאמרינן לעיל השתא בעי נמי למקטלי ואין לך נזק גדול מזה דבר התלוי בגופו של מלך דאשתו כגופו:


כיון דא"ל מבית שאול קאתי כו' מפורש לעיל:


איש צר ואויב המן הרע גו' שהיתה מחוה כלפי אחשורוש כו'. עיין פרש"י אבל ממה שאמרו שהיתה מחוה כו' נראה דעיקר דרשה אמלת הזה קסמיך דהזה משמע שהיתה מחוה בידה עליו ולא איצטריך ליה דודאי עליו נתכונה אלא דאשמעינן שהיתה מחוה בידה כלפי אחשורוש שהוא איש צר ואויב ובא מלאך כו':


והמלך קם גו' והמלך שב גו' מקיש שיבה כו' דלא איצטריך למימר אלא והמלך שב אל בית משתה גו' דודאי מגינת הביתן שב שהוזכר לעיל שהיה שם אלא לאשמועינן שהיה שב בחמתו על דבר התולה בגינת הביתן דקא עקרי אילני כו':


ואמר וי מביתא וי מברא ויאמר המלך גו'. ממה שאמר הגם גו' עמי בבית משמע שהיה לו עליו כבר עוד אחרת בחוץ והיינו הך דעקר אילני כו' ודריש ויאמר כמו וי אמר המלך הגם גו' וכה"ג דרשו פ' בן סורר בי"ג ווי"ן דגבי נח:


אף חרבונה רשע היה באותה עצה כו'. חרבונה היה אחד מז' סריסי המלך המשרתים לו כדכתיב לעיל וה"ל למכתב נמי הכא א' מסריסי המלך אלא למדרש א' מן הסריסים שהיו באותה עצה גם מה לו להזכיר שהיה גבוה חמשים אמה דבראייה בעלמא ודאי לא היה יודע גובהו אלא שהיה באותה עצה כשאמרו אוהביו יעשו לו עץ גבוה גו' ואמר מיד ברח והיינו דכתיב ויפל עליו גו' מידו ברוח יברח ופרש"י שם בן עצתו שהיה מסייעו בתחלתו יברח מעזר ידו בשעת כשלונו כמו שעשה חרבונה להמן עכ"ל:


וחמת המלך שככה ב' שככות הללו כו'. דבכל המקרא לא מצינו לו אלא בכ"ף א' וישכו המים כשוך חמת המלך גו' ואמר א' חמת מלכו של עולם על שהשתחוו לצלם כדאמרינן לעיל ואחד של אחשורוש שגזר להשמיד היהודים וא"ד א' של אסתר כפרש"י ואחת של ושתי דאע"ג דכבר כתיב כשוך חמת המלך מ"מ לא לגמרי שכך כדכתיב זכר את ושתי גו' ועד היום שנתלה המן שהיה גורם הריגתה דהוא המן הוא ממוכן לא שכך חמתו לגמרי:


אפשר דבר שנצטער כו'. ואיכא למידק דהא לא דמיא דודאי גבי יעקב כיון דכולן בניו היו אם נותן לאחד מבניו יותר יתקנאו בו אבל הכא כיון דבנימין היה גם אחיו מן האם ולא כן שאר אחיו למה יתקנאו בו כשהוא נותן לו יותר וי"ל כיון דיוסף בא עתה להוציא השנאה במכירתו כמו שא"ל כשם שאין בלבי שנאה כו' לא היה לו להרבות במתן לבנימין כ"כ חמש חליפות דשמא לא יתלו ריבוי המתנה לבנימין במה שהוא אחיו מן האם אבל יתקנאו בבנימין ויאמרו כי יוסף אוהב אותו יותר בשביל שלא היה במכירתו:





רש"ש

גמרא אמרו ליה בזמן שבהמ"ק כו'. כצ"ל:



שם ק"ל אוהביו וק"ל חכמיו אר"י כל האומר דב"ח אפי' באו"ה נקרא חכם. זה היה יכול להוכיח מדק"ל חכמיו בלתי הרומיא וגם מצינו הרבה תואר חכם באו"ה ויקרא גם פרעה לחכמים כי בכל חכמי הגוים ובויק"ר פ"ה או"ה נקראו חכמים והאבדתי חכמים וגו' אלא עיקרו בא לאשמעינן דהאומר דב"ח פעם א' ראוי לתארו בשם חכם (ואפי' באו"ה דקאמר הוא לרבותא ודרך אגב) וראייתו נכונה מדק"ל מקודם אוהביו מכלל דלא היו חכמים ואח"כ כשהשיבוהו דב"ח אם מזרע כו' וכמו שדרשו לקמן ק"ל חכמיו:





הגהות יעב"ץ

תוס' ד"ה ודחי כו' עולין כו׳. נ"ב נ״ל פשוט שיש כאן חסרון תיבה אחת וכצ"ל מאה חצי שקל כו' שהוא ערך הזכר מבן עשרים עד בן ששים. וזהו שסיימו שיתן לו כל פדיונם ר״ל כל שיוויים. ובכן החשבון מכוון. שוב ראיתי שכ׳׳כ הבחיי פ' פקודי ומביאו זקני הגאון החסיד בש"א וכתב שצ"ל בתוס' חמשים שקלים וכך היה כתוב בר׳׳ת ח"ש וטעה הסופר וכתב חצי שקל. ונכון הדבר ואל מקום אחד הכל הולך. אח"כ מצאתי שכ"ה בב"ר דאסתר:





בן יהוידע

(אסתר ו ב) 'וַיִּמָּצֵא כָתוּב', 'כתב' מִבָּעֵי לֵיהּ? מְלַמֵּד שֶׁשִּׁמְשִׁי מוֹחֵק וְגַבְרִיאֵל כּוֹתֵב. הדבר יפלא כיון שהיו נקראין לפני המלך איך יוכל למחוק בפניו? ונראה לי על פי מה שכתב רבינו מהר"ם אלשיך ז"ל שבספר דברי הימים היו נכתבים כל הענינים בפירוש כמו שהם אך היה להם ספר אחד שהוא כמו מפתחות לספר דברי הימים הגדול שכותבים בו דברים קצרים דהיינו ענין פלוני ופלוני כתוב בדף פלוני וכן על זה הדרך, ובזה הספר של המפתחות היו קורין לפני המלך, אך שמשי היה יושב בחדר המלך לצד אחד ולפניו ספרי דברי הימים, והקורא קורא בספר המפתחות לפני המלך, וכשרואה מזכרת עניינים דלא שייך בהו דבר שנוגע למלך, אין אומר לשמשי לראות מה כתוב בספר דברי הימים בדבר זה, וכשרואה דבר שיש להסתפק בו שמא יש בו שייכות דשייכי למלך, הוא אומר לשמשי היושב לצד אחר שיראה ענין זה בדף פלוני מה יש בו דבר נוגע למלך, כך היו עושין כל אותה הלילה בשביל המהירות, וכשהגיע לדבר זה של בגתן ותרש היה קורא לפני המלך בספר המפתחות ענין בגתן ותרש כתוב בדף פלוני, אז צעק הקורא על שמשי שיראה בדברי הימים בדף פלוני מה כתוב בענין זה? ואז שמשי פתח וראה כתוב 'אֲשֶׁר הִגִּיד מָרְדֳּכַי' מה עשה בעודו רואה בספר במקומו מחק במהירות שם 'מָרְדֳּכַי' כדי שלא יראה המלך שמרדכי הגיד ואז הביא את הספר לפני המלך לקרות הכתוב בו והנה תכף כשמחק שמשי בא גבריאל בדרך נס וכתב שם 'מָרְדֳּכַי'.



אָמַר לֵיהּ: סַגִּי לֵיהּ בְּחַד דִּיסְקַרְתָּא. פירוש זה היקר וגדולה אשר אמרתי הוא אין לו הנאה מהם ואין לו חפץ בהם כי הוא אוהב ממון ואם תתן לו חדא דסקרתא או חדא נהרא טוב זה נחשב אצלו אלף פעמים על אותו היקר אשר אמרתי, והשיב עשה לו הא והא.



כֵּיוָן דַּחֲזִיָּה מָרְדֳּכַי דַּאֲפִיק לְקַבְּלֵהּ וְסוּסְיֵהּ מֵיחָד בִּידֵהּ, מִרַתַּת. יש להבין למאי הוצרך לומר סוסיא מיחד בידיה דמשמע מכח שהיה אוחז הסוס בידו נתפחד מרדכי, ומה שייכות יש לפחד מכח הסוס?
ונראה לי בס"ד דכתב הגאון מהר"י ז"ל, שהיה להם בחוקי מדי ופרס אם המשנה ישאר בזו השררה שבעים יום יהיה בידו כוחו של מלך להרוג בלא רשות המלך ובלא רשות הועד כל מי שירצה וכתב עוד דהמן נתלה ביום השבעים לשררתו וכמו שאמר הפייטן 'תַּכְלִית שִׁבְעִים נִתְלָה עַל חֲמִשִׁים' עיין שם (סוף הפיוט שנקרא 'זכור' ביוצרות לשבת זכור). והנה מרדכי קודם ששלמו שבעים יום להמן לא היה מפחד פן יהרגנו המן כי אי אפשר להרוג בלא רשות המלך ובודאי המלך לא יתן לו רשות להרגו בעבור אסתר כי המלך יודע דמרדכי היה האומן של אסתר והוא גידלה ומביתו לקחה המלך ורק היה מתיירא פן אחר שבעים יהרגנו בלתי רשות מן המלך, וכיון דאותו היום היה יום השבעים יש ספק אם אמרינן מקצת היום ככולו ויכול להרוג באותו היום בלא רשות או אם צריך שיעברו שבעים שלמים? וכשראה סוסיא מיחד בידיה, הכיר שזה היה סוס המלך שיש בו סימן ידוע לכל ולכך נתפחד מרדכי שמא בא זה להרגו כי חשב שהוא בזה היום רכב על סוס המלך ומה ראה המן לרכוב בזה היום על סוס המלך? אלא ודאי המן חשב מקצת היום ככולו ויש לו כח בזה היום ככח של מלך להרוג בלא רשות, ולכך לחזק הדבר ולעשות סימן לכוחו זה רכב יום זה על סוס המלך, לומר יום זה יש לו כח ככח המלך ולכך כיון שראה סוסיא אחיד בידיה שהוא סוס המלך, נתפחד שמא בא עתה להרגו בלא רשות!



בִּזְמַן שֶׁבֵּית הַמִּקְדָּשׁ קַּיָּם מָאן דִּמְנַדֵּב מִנְחָה מַיְתִי מְלֵי קוּמְצֵהּ דְּסוּלְתָּא וּמִתְכַּפֵּר לֵיהּ. אָמַר לְהוּ: אָתָא מְלֵי קוֹמְצֵי קִמְחָא דִּידְכוּ וְדָחֵי עֲשָׂרָה אַלְפֵי כִּכְּרֵי כָּסְפָא דִּידִי!. נראה לי בס"ד דידוע הטעם של הקומץ כדי למתק ה׳ גבורות מנצפ"ך כי בקומצו יש חמשה אצבעות כנגד ה׳ גבורות מנצפ"ך וידוע כי הנס שנעשה בצרת המן היה על ידי מיתוק ה׳ גבורות מנצפ"ך ולכן תיקנו חז"ל נוסח ברכת המגילה בחמשה לשונות של גאולה והם: הָרָב אֶת רִיבֵנוּ, וְהַדָּן אֶת דִּינֵנוּ, וְהַנּוֹקֵם אֶת נִקְמָתֵנוּ, וְהַמְשַׁלֵּם גְּמוּל לְכָל אוֹיְבֵי נַפְשֵׁנוּ, וְהַנִּפְרָע לָנוּ מִצָּרֵינוּ, ולכן זכה מרדכי לחמשה לבושי מלכות, וכמו שנאמר (אסתר ח, טו) 'וּמָרְדֳּכַי יָצָא מִלִּפְנֵי הַמֶּלֶךְ בִּלְבוּשׁ מַלְכוּת תְּכֵלֶת וָחוּר וַעֲטֶרֶת זָהָב גְּדוֹלָה וְתַכְרִיךְ בּוּץ וְאַרְגָּמָן' ולזה אמר אתי מלי קומצא קמחא דידכו שיש בקומץ חמשה אצבעות למתק ה׳ גבורות מנצפ"ך ודחי עשרת אלפים ככר כסף ודא עקא שהחמשה דחי עשרה הרי זה נס פלא.



אָמַר לֵיהּ: קוּם לְבוּשׁ הֲנֵי מָאנֵי וְרָכוּב הַאי סוּסְיָא, דְּבָעִי לָךְ מַלְכָּא!. הנה המלך לא רצה שיביא לו את מרדכי אך כך נזרק בפיו מן השמים יען דאותו היום בקש המלך שיבא מרדכי לפניו אחרי שנצלב המן והא דאוריך עד דסליק מרדכי לצלותיה ולא הפסיקו באמצע התפלה, חשב ודאי עתה מתפלל בעצבון ואין תפלה בעצבון מתקבלת אך אם אפסיקו באמצע התפלה אז מוכרח שיחזור אחר כך ויתפלל שנית ואחר שישמע הבשורה טובה ודאי יתפלל בשמחה רבה ותהיה רצויה מאד.



אָמַר לֵיהּ: לָא יְכִילְנָא עַד דְּעָיֵלְנָא לְבֵי בְּנִי. הא דלא המתין עד שישלח ויחפש אחרי הבעלים והאומנים, מפני שפחד שמא יחשוד אותו המלך שהוא הטמינם כדי לאחר הדבר, לכך בחר למהר הענין ולעשות הוא בעצמו לצאת מן החשד וגם חשב בזה ימצא חן בעיני המלך כי מרחיצו בעצמו בשביל כבוד בגדי המלך.
אי נמי ערב לו דבר זה להרחיצו הוא בעצמו כדי שבזה יהיה הוא למעלה מן מרדכי, ובפרט כאשר עושה לו מלאכה שקורין תדלי"ג ומטעם זה רצה לספר לו הוא בעצמו.



וְאַזִּיל וְאַיְּתִי זוּגָא מִבֵּיתֵהּ. קשה למה לא שלח להביאו על ידי אחרים ונראה לי כי זה הזוג היה מוצנע אצלו, כי הוא הניחו בביתו בשביל שממלאכה זו עלה לגדולה, ולכך היה חביב אצלו, אך היה מצניעו שלא יכירו בו בני ביתו כי בושה הוא לו לומר שהיה ספר, ועוד לא רצה להביאו על ידי אחרים שלא ידעו אפילו בני ביתו שהוא רוצה לגלח את מרדכי.



גָּחִין וְסָלֵיק כִּי סָלֵיק, בָּעַט בֵּיהּ. יש להקשות בשלמא רחיצה וגלוח צריך להם אומן וכבר הסתירה אסתר האומנים והוכרח לעשות בעצמו, אך הרכיבה למה עשה בעצמו יביא כסא אחד ויעלהו עליו או יקרא לאחד מן העומדים להיות גחין ויהיה סליק עליה?
ונראה לי בס"ד בחר בכך כדי שלא יעשו לו עלילה אחר כך לומר חיסר דבר מאשר אמר כי הוא אמר למלך והרכיבוהו על הסוס שיש לפרש דבריו דרוצה לומר זה האחד משרי המלך ואחוזת מריעיו הם ירכיבוהו שיעלה על גבם וירכב ובתחלה כשאמר לו סק ורכב חשב שיתנצל מעלילה זו לומר הוא קדם ורכב, אך אחר שאמר לו לא יכילנא אם יביא לו אדם אחר או כסא יהיה נתפס באותה עלילה דהמלך אמר לו אל תפל דבר מכל אשר דברת והוא חיסר דבר זה של רכיבה, לכן הוכרח להיות גחין הוא עצמו ולכן בלבושים גם כן הלבישו הוא בעצמו.



סָבְרָה: הַאי דְּרָכֵיב – אֲבוּהָ, וְהַאי דִּמְסַגֵּי קָמֵיהּ – מָרְדֳּכַי. קשה איך חשבה האי דמסגי קמיה מרדכי וכי אינה מכרת בקולו של אביה?
ונראה לי כי מחמת שהיה מכריז בכמה מבואות ניחר גרונו ונשתנה קולו ונמצא אדרבה הקול הטעה אותה שאין זה אביה וגם מפניו לא הכירה אותו כי הוא מחמת בושתו היה מרכין ראשו ופניו כלפי קרקע ולכך לא הכירה אותו מפניו כי לא היתה רואה פניו. ומה שחשבה שזה הרוכב הוא אביה, ואיך לא הכירה מפניו שאין זה אביה, נראה לי כי מרדכי הצדיק ע"ה מחמת שהי' חלוש מתענית של שלשה לילות ושני ימים רצופים, לא הי' יכול לזקוף ראשו וקומתו בהיותו רוכב על הסוס, אלא הוה גחין ונסמך בשתי ידיו על כתפי הסוס, ולכן לא היתה יכולה לראות פניו בהיותה על הגג:
ובזה יתורץ בס"ד דקדוק אחר דקאמר תלמודא, והיינו דכתיב (אסתר ו, יב) 'וַיָּשָׁב מָרְדֳּכַי אֶל שַׁעַר הַמֶּלֶךְ' אמר רב ששת ששב לשקו ותעניתו. וקשה משמע שבא לחזק מהאי דרשא דרב ששת את דברי המאמר שמדבר במאורע שאירע לביתו של המן, ומה שייכות יש לזה בזה? והוה ליה למימר והיינו דכתיב 'וְהָמָן נִדְחַף אֶל בֵּיתוֹ אָבֵל וַחֲפוּי רֹאשׁ'? וכפי האמור מובן שפיר, דקשה איך טעתה בתו לחשוב שזה הרוכב הוא אביה ולא הכירה מפניו שאין זה אביה אלא מוכרח לומר דהוה מרדכי גחין ויתיב על גבי הסוס מחמת חולשה וקשה כיון דנעשה לו גדולה זו והוא אות להצלתו והצלת ישראל ודאי היה מתחזק מרוב השמחה ואף על פי שהיה בתענית היה נעשה בו כח מחמת השמחה להיות נזקף לכן הביא האי דרשא דרב ששת ששב לשקו ותעניתו, דשמע מינה שלא היה שמח עדיין אלא עודנו בצער גדול בעבור הצרה של ישראל ולכך לא נעשה בו כח ולא פעל בו דבר זה בגופו כלל אלא עודנו חלוש וגחין מרוב הצער שהיה לו בעבור צרת ישראל.



כְּשֶׁהֵן יוֹרְדִין, יוֹרְדִין עַד עָפָר. נראה לי בס"ד הכונה ירידה של עפר אפשר שיהיה אחריה עליה גדולה, כי זה העפר שהוא היה תחת מדרס רגלי האדם יקחוהו ויניחוהו בבנין הכיפה העליונה שהיא למעלה מראשו של אדם וזו האבן שדרס עליה תהיה ככיפה למעלה מראשו.
וּכְשֶׁהֵן עוֹלִין, עוֹלִין עַד לַכּוֹכָבִים, כך היא הגרסא. ונראה לי בס"ד דנקיט כוכבים הפך העפר, כי מספר כּוֹכָבִים [בחשבון גימטריא אותיות סופיות שערכי האותיות כערכיהן הגימטריא הרגילה, אך לאותיות הסופיות יש ערכים שונים ך = 500, ם = 600, ן = 700, ף = 800, ץ = 900 ונמצא שכוכבים עולה 658] יתר על מספר עָפָר [350] מספר 'שָׂח' [308] שהוא לשון תפלה כמו שאמרו רבותינו ז"ל (ברכות כו:) אין שיחה אלא תפלה, שנאמר (בראשית כד, סג) 'וַיֵּצֵא יִצְחָק לָשׂוּחַ בַּשָּׂדֶה' רמז דעל ידי תפלה יתעלו מן העפר עד הכוכבים.



דִּכְתִיב בְּהוּ: (תהלים פ, ג) 'לִפְנֵי אֶפְרַיִם וּבִנְיָמִן וּמְנַשֶּׁה עוֹרְרָה אֶת גְּבוּרָתֶךָ וּלְכָה לִישֻׁעָתָה לָּנוּ'. נראה לי בס"ד 'אֶפְרַיִם בִּנְיָמִן וּמְנַשֶּׁה' סופי תיבות הָמָן רמז שהם מתגברים על המן והוא עקב שלהם. וסופי תיבות 'עוֹרְרָה אֶת גְּבוּרָתֶךָ' 'כה"ת' שם קדוש שבו ממיתים את שונאי ישראל והוא ראשי תיבות (תהלים קנ, ו) 'כֹּל הַנְּשָׁמָה תְּהַלֵּל יָהּ' וסופי תיבות 'וּלְכָה לִישֻׁעָתָה לָּנוּ' הה"ו שהוא מספר י"ו, נמצא נרמז בסופי תיבות הכתוב הנזכר, הָמָן תכה יו, פירוש תכה את המן ביום י"ו לחודש ניסן, שבו נצלב המן.



(אסתר ו, יד) 'וְסָרִיסֵי הַמֶּלֶךְ הִגִּיעוּ וַיַּבְהִלוּ' מְלַמֵּד שֶׁהֱבִיאוּהוּ בְּבַהֲלָהּ. נראה לי בס"ד נקיט לשון בהלה דכתיב (עובדיה א, יח) 'וְהָיָה בֵית יַעֲקֹב אֵשׁ וּבֵית יוֹסֵף לֶהָבָה וּבֵית עֵשָׂו לְקַשׁ וְדָלְקוּ בָהֶם' נמצא בניה של רחל נדמו ל'להבה' ובהפוך אתוון 'בהלה' ובא לרמוז שבביאה זו שהביאו את המן שהוא בית עשו שנדמו לקש נתלית בו הלהבה של בית יוסף שהיא אותיות בהלה להמן יען כי ביאה זו היא לצליבה שנצלב בה.
ובני ידידי נר"ו פירש בבהלה שהביאוהו בעודו מובהל ולכן נסתמו טענותיו, עד כאן דבריו נר"ו.



(אסתר ז, ה) 'וַיֹּאמֶר הַמֶּלֶךְ אֲחַשְׁוֵרוֹשׁ וַיֹּאמֶר לְאֶסְתֵּר הַמַּלְכָּה' וַיֹּאמֶר... וַיֹּאמֶר לָמָּה לִי? אָמַר רַבִּי אַבָּהוּ: בַּתְּחִלָּה עַל יְדֵי תּוּרְגְּמָן. פירוש כאשר היה מדבר עמה לפני בני אדם יהיה מי שיהיה ידבר על ידי תורגמן, אבל בינו לבינה ידבר עמה דקשה לומר דעל משכבו יהיה כְּאִלֵּם לֹא יִפְתַּח פִּיו.



(אסתר ז, ו) 'וַתֹּאמֶר אֶסְתֵּר אִישׁ צַר וְאוֹיֵב הָמָן הָרָע הַזֶּה' אָמַר רַבִּי אֶלְעָזָר: מְלַמֵּד שֶׁהָיְתָה מַחְוֶה כְּלַפֵּי אֲחַשְׁוֵרוֹשׁ וּבָא מַלְאָךְ וְסָטַר יָדָהּ כְּלַפֵּי הַמָּן. הדבר יפלא איך סלקא דעתך בהכי? ואם כדי שתהרג ותתבטל הגזירה ממילא כי היה דרכם לבטל הגזרה אי מית חד מנייהו היה לה להמתין לראות מה ישיב אחר ההפצרה ושמא יחזור בו על ידי בקשתה!
ונראה לי כיון שראתה שכיחש גמרה בדעתה שאין רצונו לעשות בקשתה ולכך נעל הדלת בפניה על ידי ההכחשה ולכך נתיאשה ועשתה דבר שתהרג ואז יהיה מוכרח לבטל הגזרה.
ועוד נראה לי בס"ד כונתה לא היתה רוצה לומר לאחשורוש 'אִישׁ צַר וְאוֹיֵב' אלא אמרה לו זה הָמָן הָרָע הוא אִישׁ צַר וְאוֹיֵב לך, והיא לא רוצה לומר לך בפירוש אלא אמרה אותה ברמז בתנועת ידיה שאמרה אִישׁ צַר וְאוֹיֵב והראתה בידיה עליו, כלומר הוא צר ואויב לך והמלאך סטר ידה כלפי המן כדי שלא יטעה אחשורוש ויבין שעליו אומרת איש צר ואויב.



אָמְרוּ לֵיהּ: דְּפָקְדִינַן הָמָן!. קשה איך יאמרו שקר ח"ו? ונראה לי לא אמרו בפירוש פקדינן המן, אלא השיבו דבר שיהיה הוא חושב שאומרים פקדינן המן, דהיינו כשאמר מי צוה שתעשו כך? הם צעקו המן המן! וכונתם קריאה בעלמא שקוראים אל המן והוא חשב שדבריהם הוא תשובה על שאלתו שכונתם לומר פקדינן המן.
אי נמי לא היה שם מלאכי השרת ממש, אלא כך נדמה לו כמו מראה החלום ונשמע לאזניו קול זה דפקדינן המן ולא היה קול זה מן המלאכים וכמו שתמצא לפעמים בבני אדם שישמיעם הדמיון דברים ולא היה כלל דברים כי מאחר שהוא היה מחשב אותו עת בהמן לכך הדמיון הקיש באזניו דברים אלו ולעולם מלאכי השרת לא דברו כלום.



אִיקְנֵי בָּהּ בְּוַשְׁתִּי וְקָטְלָה, הַשְׁתָּא אֶקְנֵי בְּדִידִי וּמִבָּעִי לְמִקַּטְּלִי!. הגאון חיד"א ז"ל הביא דברי הרב עיון יעקב ז"ל שכתב לא מצינו שהרגו את ושתי אלא לקחה המן לשפחתו. והקשה עליו שהוא הפך דברי רבותינו ז"ל והן אמת בפסוקים לאו מפורש זה, אך בדברי רבותינו ז"ל מפורש בכמה מקומות שנהרגה ואיך יאמר הרב דבר שהוא הפך דברי רבותינו ז"ל בכמה מקומות? ואם מצא איזה מדרש בזה היה לו להביאו! מיהו מה שחשב הגאון חיד"א בספרו 'מראית העין' שכונת הרב עיון יעקב לומר שלא נמצא דבר זה בדברי רבותינו ז"ל, אחרי המחילה זה אינו, דכונת הרב עיון שלא נמצא דבר זה מפורש במקראות של המגילה, ולאו קאי על דברי רבותינו ז"ל.



כֵּיוָן שֶׁרָאָה שֶׁלֹּא נִתְקַיְּמָה עֲצָתוֹ מִיָּד בָּרַח. נראה לי נקיט לשון בריחה כפי אותיות שם 'חַרְבוֹנָה' שהוא בהפך אתוון 'ברחונה' ונראה לי דדייק שהיה באותה עיצה מדכתיב (אסתר ז, ט) 'גָּבֹהַּ חֲמִשִּׁים אַמָּה' ואיך ידע שיעורו בדקדוק? אלא ודאי היה עמהם ומדדוהו לפניו.



'לְכֻלָּם נָתַן לָאִישׁ חֲלִפוֹת שְׂמָלֹת וּלְבִנְיָמִן נָתַן שְׁלֹשׁ מֵאוֹת כֶּסֶף וְחָמֵשׁ חֲלִפֹת שְׂמָלֹת' אֶפְשָׁר דָּבָר שֶׁנִּצְטַעֵר בּוֹ אוֹתוֹ צַדִּיק יִכָּשֵׁל בּוֹ?.. רֶמֶז רָמַז לוֹ שֶׁעָתִיד בֶּן לָצֵאת מִמֶּנּוּ שֶׁיֵּצֵא מִלִּפְנֵי הַמֶּלֶךְ בַּחֲמִשָּׁה לְבוּשֵׁי מַלְכוּת שֶׁנֶּאֱמַר (אסתר ח טו) וּמָרְדֳּכַי יָצָא מִלִּפְנֵי הַמֶּלֶךְ וְכוּ'. קשה על הבגדים שפיר תירץ שהגיד להם דשייכא לכולם אבל על 'שְׁלֹשׁ מֵאוֹת כֶּסֶף' לא תירץ כלום דאכתי יקנאו בו!
ונראה לי דמעיקרא בכסף ליכא קנאה כי אין זה ענין כבוד ואם הוא רוצה להעשיר לאחיו מה יש להם בזה דהא הם כשקנאו בכתונת הפסים לאו בעבור דמיה אלא בעבור הכבוד שכבדו בה וכן כאן בבגדים יש קנאה דכבוד ועל זה שפיר תירץ כי גלה להם הרמז והוא על טוב שנוגע לכולם, שכל ישראל ניצולו בגדולת מרדכי הצדיק ע"ה.





בניהו

בַּהֲדִי דְּקָא שָׁקִיל לֵיהּ אַנְגִּיד וָאֶתְנָח. קשא אמאי לא אנגיד בשעה שהרחיצו ובשעה שהביא הזונה מביתו? ונראה לי בס"ד שבגלוח שערות האדם מסתלקים ממנו כוחות הדינין וזאת הכונה צריך להתכוין המתגלח בשעת גלוח להעביר ממנו כוחות הדינין, והמן לא נאנח בשביל בזיון שלו היה נאנח איך יגלח את מרדכי! ונמצא הוא בידו מסלק ומעביר ממנו כוחות הדינין שהיו מתוחים עליו, אם כן בזה ודאי יצליח ויקום עליו אבל על בזיונו לא אכפת לו כי אמר זה דרך אקראי ודבר עובר הוא ואחר שעה יחזור לממשלתו.


גחין סליק אגביה. נראה לי בס"ד גם דבר זה נרמז בדברי המלך שאמר לו (אסתר ו, י) 'וַעֲשֵׂה כֵן לְמָרְדֳּכַי הַיְּהוּדִי' כן לשון מושב כמו כִּיּוֹר וְכַנּוֹ, רוצה לומר תעשה עצמך כן תחת כפות רגליו שירכב על גבך ויעלה על סוס שרכב עליו המלך.


וְכִי הֲוָה סָלֵיק בָּטַשׁ בֵּיהּ. נראה לי בס"ד הטעם דבטש ביה כדי להראותו כוחו, כי הוא עתה אמר לו לא יכילנא למרכב דכחיש חילאי מתעניתא, על כן כיון לצערו להראותו כוחו חזק ולא אמר לו כן אלא כדי לרכוב על גבו ולעשותו במה תחת רגליו ולכן בטש ביה כי מן הבטישה ניכר אם הוא עודנו גבור וחזק דאם חלש תהיה הבטישה רפויה וקלה ולא ירגיש בה המן יען כי המן היה שמן עב וגס ולא ירגיש מבטישה רפויה וקלה לכך בטש בכח וחוזק להראותו כוחו שיהיה המן הגס מרגיש בה כאלו נפל על גבו סלע משקל חמש סאין, ואפשר דהמן כאיב ליה הבטישה שבטש בו שנשברו עצמות גבו וצעק וי מחמת הכאב, ונרמז זה באומרו (אסתר ו, יא) 'וַיַּרְכִּיבֵהוּ בִּרְחוֹב הָעִיר וַיִּקְרָא לְפָנָיו כָּכָה יֵעָשֶׂה לָאִישׁ' דאחר שהרכיבו 'וַיִּקְרָא' לְפָנָיו חלק התיבה לשתים 'וַי קָרָא' לְפָנָיו שקרא לפני מרדכי וַי! מרוב הכאב שבטש בו בעת שהרכיבו.
גם נראה עוד טעם דבטש על גבו של המן להראות לו כי הוא גובר עליו בזכות עסק התורה הרמוז באות למ"ד שהוא לשון לימוד ועולה על כל האותיות, והנה אות למ"ד רמוז באותיות שהם על גב אותיות המן כי למעלה מאותיות 'המן' יש אותיות 'למד'.
ומה שאמר לו אבל בעמלק כתיב (דברים לג, כט) 'וְאַתָּה עַל בָּמוֹתֵימוֹ תִדְרֹךְ' הכונה רוצה לומר שהכתוב אמר שאעשה אותך במה תחת רגלי שאדרוס עליך ולזה אמר בָּמוֹתֵימוֹ שהם עצמם יהיו במה תחת רגליכם שתדרסו עליהם וגבר ישראל.


שָׁקְלָה עֲצִיצָא דְּבֵית הַכִּסֵּא וְשַׁדְיָא אַרֵישָׁא דְּאָבוּהָ. נראה לי בס"ד דבר זה קרה לו לרמוז על עניינו כי הקליפה מזונה מן הצואה ולכן שדיא ליה צואה על ראשו ששם שורה כח קליפתו. ונפלה בתו מגג לארץ רמז על כח קליפתו שיפול לתהומא רבא, גם רמז שאותו היום נפול יפול המזל של המן.


כְּשֶׁהֵן יוֹרְדִין, יוֹרְדִין עַד עָפָר. נראה לי בס"ד בעפר נרמז עלייתם מן הירידה בזכות שבעים פר שמקריבים בחג, ונרמזו ב'עפר' שהוא 'ע' פר' ובזה פרשתי בס"ד (במדבר כג, י) 'מִי מָנָה עֲפַר יַעֲקֹב' רוצה לומר מי יכול למנות התועלת והטובה שיהיה לישראל מן ע' פר, ולכן נאמר (תהלים קיג, ז) 'מְקִימִי מֵעָפָר דָּל' אלו ישראל שהם דלים יהיה להם קימה מן ע' פר.
וּכְשֶׁהֵן עוֹלִין, עוֹלִין עַד לַכּוֹכָבִים רמז בזה שתהיה עלייתם בתכלית המעלה וההשפעה הגדולה שרמוזה באותיות כוכב שהוא כ"ו כ"ב, כלומר שפע הוי"ה ב"ה שמספרו כ"ו בכ"ב צינורות שהם כ"ב אותיות התורה ולזה אמר עולין עד הכוכבים.


אָמַר: וַי מִבֵּיתָא, וַי מִבְּרָא. נראה לי בס"ד נזרקו דברים אלו בפיו שיש בהם טעם אף על פי שלא היה מבין מה הוא שח! והיינו כי המן הרע כפול ברע שלו מבית ומחוץ כי בתוך אותיות המן יש עוד המן אחר כזה ה"ה מ"ם נו"ן, להורות כי הוא המן הרע בנגלה והמן הרע בנסתר ולכן אמר וַי מִבֵּיתָא, וַי מִבְּרָא! דהיינו וַי מִבֵּיתָא המן הפנימי וַי מִבְּרָא המן החיצון, ועוד אמר ב' פעמים וַי כי המן ה"ה מתפאר בלבבו ואומר שיש לו לב מבין וצופה למרחוק ולכן אמרו רז"ל על אומרו (אסתר ה, יג) 'וְכָל זֶה אֵינֶנּוּ שֹׁוֶה לִי' תיבת זֶה אמרה על לבו שהיו כל גנזיו חתומים על לבו, ולכן כשאמרה אסתר (אסתר ז, ד) כִּי נִמְכַּרְנוּ אֲנִי וְעַמִּי לְהַשְׁמִיד לַהֲרוֹג וּלְאַבֵּד וכו', אמר לה (אסתר ז, ה) 'מִי הוּא זֶה וְאֵי זֶה הוּא אֲשֶׁר מְלָאוֹ לִבּוֹ לַעֲשׂוֹת כֵּן' רוצה לומר עתה נראה שאדם זה אשר עשה כן יש לו לב רחב לחשוב מחשבות למרחוק וצד אותך ברשת לבו שידע שאת יהודית ונתן עיניו להרוג אותך ומחמת שאת מלכה לא יוכל להלשין עליך בפירוש להרוג אותך לכך עשה תחבולה זו לכתוב בחוקי מדי ופרס לְאַבֵּד אֶת כָּל הַיְּהוּדִים בסתם שאז על פי חוקי מדי ופרס כיון שאת יהודית נכנסת בכלל הגזרה ואי אפשר לפטרך אפילו את מלכה ולכן עתה אמר אחשורוש וי מביתא המן הפנימי וי מברא המן החיצון.


רֶמֶז רָמַז לוֹ שֶׁעָתִיד בֶּן לָצֵאת מִמֶּנּוּ שֶׁיֵּצֵא מִלִּפְנֵי הַמֶּלֶךְ בַּחֲמִשָּׁה לְבוּשֵׁי מַלְכוּת שֶׁנֶּאֱמַר וּמָרְדֳּכַי יָצָא מִלִּפְנֵי הַמֶּלֶךְ וְכוּ'. ויש להבין למה כפל הלשון באמרו רֶמֶז רָמַז לוֹ? ונראה לי בס"ד שני רמזים רמז לו אחד בחמשה חליפות לבגדי מלכות (בראשית מה, כב) ואחד בשלש מאות כסף הוא מָרְדֳּכַי יְהוּדִי שעולה שלש מאות עם הכולל.
ומה שאמר כְּפִי כֵּן לִבִּי, דריש כי עם האותיות גימטריא לב, וזהו (בראשית מה, יב) 'כִּי פִי' רוצה לומר לבי כמו פי ופי כמו לבי.


שִׁגֵּר לוֹ יַיִן יָשָׁן שֶׁדַּעַת זְקֵנִים נוֹחָה הֵימֶנּוּ. נראה לי בס"ד יַיִן יָשָׁן רמז לגבורות שיצאו קודם החסדים לכן נקראים יַיִן יָשָׁן ורמז אותם ביין ישן ששגר לו ונרמז זה מאומרו (בראשית מה, כג) 'מִטּוּב מִצְרָיִם' כי חלק הטוב המחיה את מצרים הוא אור הגבורות כי היה להם יניקה מן מ"ח צרופים שמות אֱלֹקִים דלכך נקראו בני חם כמו שכתב רבינו האר"י ז"ל.


'שָׂשֹׂן' זוּ מִילָה, וְכֵן הוּא אוֹמֵר 'שָׂשׂ אָנֹכִי עַל אִמְרָתֶךָ'. פירש רש"י: מילה שנתנה באמירה ולא בדיבור שנאמר (בראשית יז, ט) 'וַיֹּאמֶר אֱלֹקִים אֶל אַבְרָהָם וְאַתָּה אֶת בְּרִיתִי תִשְׁמֹר'. וקשא אי משום הכי הא איכא כמה מצות שנתנו באמירה ולא נקיט בהו דבור, מצות הקטורת ומצות קרבן פסח וקדוש החודש?
ונראה לי בס"ד כי ידוע כל מצוה שהיא קשה לגוף ראוי לאומרה בלשון דבור שהוא קשה וכל מצוה שאינה קשה לגוף נכתבה בלשון אמירה שהיא רכה, וכמו שאמרו רז"ל דבור קשה אמירה רכה, ועל כן מצות הנזכרים לעיל בדין הוא שיהיו נאמרים בלשון אמירה דאינם קשים לגוף אבל מילה דקשה לגוף ראוי שתהיה בלשון רכים, ונמצא שינה בה הכתוב לומר אותה בלשון אמירה, ולכן דריש אִמְרָתֶךָ על מילה דאית בה חדוש ששינה בה למכתב אותה בלשון אמירה אף על פי שראויה להכתב בלשון דבור והרי זה חידוש!


שֶׁלֹּא תְּהֵא תְּקוּמָה לְמַפָּלָתָן שֶׁל רְשָׁעִים. הא דנקיט לשון תְּקוּמָה, נראה לי בס"ד חולה שאינו גוסס עושין לו תקון על ידי סממנים ושואלין עליו מה טיבו ומה יאכל, אבל הגוסס אין עוסקים בתיקון שלו מתיאשים ממנו ואין שואלין עליו מה טיבו ומה יאכל כי הוא נחשב אצלם מת, ולזה אמר לא תהיה להם תְּקוּמָה היא מורכבת ונטרקון היא תִּקּוּן מַה, רוצה לומר לא יהיה להם תיקון ואין שואלין עליהם מה ומה במפלתם.


'וַיֹּאמֶר הַמֶּלֶךְ לְאֶסְתֵּר הַמַּלְכָּה בְּשׁוּשַׁן הַבִּירָה הָרְגוּ הַיְּהוּדִים וְאַבֵּד חֲמֵשׁ מֵאוֹת אִישׁ' מְלַמֵּד שֶׁבָּא מַלְאָךְ וּסְטָרוֹ עַל פִּיו. נראה לי בס"ד שבא לומר 'וַי אַבֵּד' חֲמֵשׁ מֵאוֹת אִישׁ (אסתר ט, ו), כלומר וי על שאבדו חמש מאות איש ובא מלאך וסטרו על פיו שלא הניחו להוציא מפיו אות יו"ד של וַי, אלא יצא אות וא"ו של וַי דבוק עם אבד שנבלעה אות היו"ד, ועל ידי כך נשמע מפיו שאמר וְאַבֵּד חֲמֵשׁ מֵאוֹת אִישׁ ולא נשמע וַי שאם היה נשמע וַי לא היתה אסתר מבקשת ממנו לתת (אסתר ט, יג) 'גַּם מָחָר לַיְּהוּדִים אֲשֶׁר בְּשׁוּשָׁן לַעֲשׂוֹת כְּדָת הַיּוֹם' והיו מפסידים את יום טוב השני הזה של יום ט"ו.
ונראה לי דהמלאך נרמז בתיבת יהודים דכתיב וְהָרְגוּ הַיְּהוּדִים וְאַבֵּד חֲמֵשׁ מֵאוֹת אִישׁ, כי תיבת 'יְּהוּדִים' יתירה והיינו כי יְּהוּדִים [75] גימטריא ע"ה, ועם נקודות שור"ק וחיר"ק שהם מספר עשרים הרי צ"ה כמנין מַלְאָךְ עם האותיות [95].
נראה לי בס"ד דקראם בְּנֵי אֵלִים דידוע מה שכתב רבינו האר"י ז"ל בעץ חיים בסוד הכתוב (במדבר יא, כו) 'שֵׁם הָאֶחָד אֶלְדָּד וְשֵׁם הַשֵּׁנִי מֵידָד' כי דד ימין יונק מן אותיות אֵ־ל דשם אֱלֹקִים ודד שמאל יונק מן אותיות מי דשם אֱלֹקִים עיין שם, וידוע דהאבות הם כמו דדין שמניקין את ישראל ואם כן אברהם אבינו ע"ה הוא דד ימין שיונק מן אֵ־ל דשם אלקים ויצחק אבינו ע"ה דד שמאל שיונק מן ים דשם אלקים ויעקוב כלול משני הדדים ולכן נקראים האבות בְּנֵי 'אֵלִים' שהם כמו הדדים שיונקים מן אֵ־ל ומן ים צירוף אֵלִים.





גליון הש"ס - רבי עקיבא איגר

גמ' עבד שקנה נכסים. ע"ל טו ע"א רש"י ד"ה וזה בא:





פני יהושע

בתוס' בד"ה ודחי עשרה אלפי ככרי כספא שמעתי שעשרת אלפי ככרי כסף וכו' שיתן לאחשורוש כל פדיונן דוק ותשכח עכ"ל. והדברים תמוהים מאד וכבר צווחו קמאי דקמן ואף אני אענה את חלקי משום דאיתא במדרש כששמע משה ונתנו איש כפר נפשו נתיירא ואמר היאך אפשר עור בעד עור וכל אשר לאיש יתן בעד נפשו ומסיק התם דאמר לו הקב"ה לא כמו שאתה סבור אלא כזה יתנו ופליגי התם תנאי ואמוראי טובא ר' יהודא בר אלעאי אמר מצינו פדיון של אדם ככר כסף וכו' ומייתי לה מקרא דנביאים ר' יוסי אמר ממוציא שם רע אתה למד מאה סלעים וכו' רשב"ל אמר מאונס אתה למד וכו' ר' יודא בר סימן אמר משור נגח אתה למד דכתיב אם עבד יגח כסף שלשים שקלים יתן וכו' עכ"ל המדרש ואף שאלו ואלו דברי אלקים חיים דבאמת אין קצבה לבני חורין מ"מ בעבד מיהא כל אנפי שוין שיש לו קצבה ל' שקלים ממש דמי כופר נפשו דמי ניזק דהא ל' שקלים דעבד משור נגח תחת כופר הוא. וא"כ המן הרשע שרצה להשמיד כל היהודים רצה לשלם לאחשורוש דמי עבד בעלמא כמאמר אסתר ואלו לעבדים ולשפחות נמכרנו וא"כ צא וחשוב דמנין ישראל לעולם הם כפי שיצאו ממצרים וכיון שמחצית השקל עולה למאה ככר כסף ומנה של קדש כפול היה הו"ל מאתים ככר א"כ כשתחשוב שלשים שקלים לכל א' דהיינו ששים פעמים מאתים ככר הרי שנים עשר אלף ככר והמן שנתן עשרת אלפים היינו לפי שבימי יחזקאל הוסיפו שתות על המשקל ויחזקאל מקמי הכי הוה א"כ עשרת אלפים ככר דהמן הן שנים עשר אלף דבימי משה וא"כ החשבון מכוון לגמרי וזה שכתבו התוספת שנתן כל דמי פדיונן שהן דמי פדיון עבד ממש רק עיקר דבריהם שהוצרכו להביא ראיה דאין להקפיד על עיקר מנינם אלא כפי החשבון שיצאו ממצרים כדמשמע בכמה דוכתי ובכמה ספרי מפרשים ובזוהר דלעולם עיקר מנינם של ישראל אינו אלא ס' ריבוא ודו"ק היטב:


לאחר ימים רבים שכתבתי כל זה איסתייע' מילתא שהוצרכתי לעיין בל' הרוקח ז"ל בהלכות פורים במידי דנפקא מיניה לדינא מדי עברי דרך עיון לשוטט בדבריו אשכחנא מרגניתא דלית ביה טימא בכמה דרושים מרומזים מתוקים מדבש השייכים לעניני מגילת אסתר במזמור אילת השחר הנדרש על ענין אסתר ושם מצאתי את שאהבה נפשי בענין עשרת אלפים ככר כסף ג"כ ממש על הדרך שכתבתי כאן ולא הטתי ימין ושמאל ונתתי שמחה גדולה בלבי ממש כיום מועד כקריאת המגילה שזכיתי לכוין לדעת הגדול בעל הרוקח ז"ל שזכה לרה"ק ואולי בר מזליה אנא להא מילתא ולדעתי בלי ספק שדברי התוס' כאן יצאו מפי קדוש של בעל הרוקח בעצמו שהיה בימי חכמי התוס' כנודע:





מראית העין

הכין לו תנא לו הכין. פירשתי במ"ש רז"ל במדרש שמדד עצמו על העץ וא"כ הרי העץ מוכן לכלבים הוא ובניו. א"נ דבשטר שנמכר למרדכי הובא בתוספתא הביאה הרב עיר וקדיש הרשב"א הלוי ז"ל בספר מנות הלוי כתב יתנסח אע מן ביתיה וזקיף יתמחי עלוהי אם לא ישרת למרדכי. ונמצא דמקדם קדמתה זה שנים כבר הכין לעצמו התליה שיתלה על עץ. וז"ש תנא לו הכין דמקודם לו הכין בתנאי שהתנה על עצמו. וזהו שהקדים תנא לו הכין ואינו כפשט הכתוב דעתה הכין העץ דקודם לכן זה שנים לו הכין:


אקני בה בושתי וקטלה השתא איקני בדידי ומבעי למקטלי. מבואר כאן דושתי הרשעה נהרגה וכן מבואר בתרגום שני ובכמה דוכתי. ואני תמיה על הרב עיון יעקב ז"ל בפרקין לעיל על דף י"ג ד"ה הכסף נתון לך שכתב דלא מצינו שהרגו ושתי ולקחה המן לשפחתו וז"ש אסתר אלו לעבדים ולשפחות נמכרנו שכבר עשה כן לושתי זהת"ד ע"ש ותימה על הרב ז"ל שכתב דלא מצינו שהרגו ושתי וחידש הרב ז"ל דלקחה המן לשפחתו וז"ש אסתר ואלו לעבדים ולשפחות וכו' והם דברים תמוהים והרי הש"ס הכא קרי בחיל שאמרה אסתר אקני בה בושתי וקטלה וכן הוא בתרגום שני ורבינו מהר"א מגרמיזא ז"ל בפירושו כ"י כתב מרז"ל שציוה לתלותה:


והמפרשים כתבו דעברתו של אחשורוש על המן שהרג ושתי שמרה נצח והיה ממתין לבא עתו להנקם ממנו. ולפי דבריהם רוח לבשה את אסתר לומר לאחשורוש כדברים האלה אקני בושתי וקטלה לעורר כעסו ורוגזו על המן כי רבת שבעה לה נפשו על זה:


וחמת המלך שככה שתי שכיכות הללו למה אחת של מלכו של עולם ואחת של אחשורוש ואמרי לה אחת של ושתי ואחת של אסתר. לפי דברי המפרשים דשומא היתה בלב אחשורוש ואש תוקד בקרבו על המן שהיה סיבה להריגת ושתי והיה משתאה מחריש עד כי יבא יומו רוח הקדש נזרקה בפי אסתר המלכה לומר כדברים האלה ומצאה חן בעיניו. ונתגדל איבת המן. ויבא על נכון וחמת המלך שככה על ושתי ואסתר: 
ואפשר לרמוז בפסוק ונקדים מ"ש רז"ל דמשה רבינו התפלל לבטל הגזירה גם אמרו רז"ל דדוד הע"ה התפלל על זה. ונתבטלה הגזרה ונשארו ישראל ויבא משיח בן דוד ותהיה גאולה שלימה. וזה רמז וחמת המלך שככה פירוש חמת המלך מלכו של עולם שככ"ה בזכות משה גימטריא שככ"ה וס"ת חמת המלך שככה גימטריא משיח בן דוד ור"ת גימטריא שדי עם הכולל. והנה משה בן עמרם ס"ת המן דבזכותו ותפלתו ניצולנו מהמן ור"ת גימטריא הויה אלהים ועוד יש לרמוז דר"ת משה בן עמרם הוא מן באר עננים דהמן בזכות משה כס"ת משה בן עמרם ור"ת מן באר עננים דאחר מיתת מרים ואהרן היו שלשתן בזכות משה. עוד יש לרמוז וחמת המלך דר"ת ו"ה שיהיה שמו שלם כשיבא משיח בן דוד שהוא גימטריא ס"ת וחמת המלך שככ"ה שאז ימחה זכר עמלק ולגמרי חמת המלך שככה:





שערי תורת בבל

(טז רע"א) ששמשי מוחק וגבריאל כותב.—יש לדייק: לפי הנודע אין הקב"ה עושה נסים שלא לצורך גדול. א"כ למה הוצרך נס זה? לא ימחוק שמשי ולא יהא צורך לגבריאל לכתוב. ושמעתי מאדוני אבי מורי הרב ר' חיים שלמה זללה"ה ענין נכבד בזה. כי כן כתוב "ויודע הדבר למרדכי ויגד לאסתר המלכה ותאמר אסתר למלך בשם מרדכי" (אס' ב כב) - הנה פתח הכתוב בלשון הגדה ואח"כ בלשון אמירה; ולבסוף כתיב "וימצא כתוב אשר הגיד מרדכי וגו'" שוב בלשון הגדה. הלא דבר הוא. והנה הפרש יש בין לשון אמירה ולשון הגדה, כמו שכתב רש"י ז"ל בפ' יתרו (יט ג), ומקורו במכילתא שם: כה תאמר לבית יעקב אלו הנשים בלשון רכה, ותגיד לבני ישראל דברים הקשים כגידין. ובענין שלפנינו כאשר נודע הדבר למרדכי כי שומרי הסף מבקשים לשלוה יד במלך לא התמהמה אף רגע וירץ מהר ויבא לאסתר המלכה ויספר לה את הדבר הזה ויגד לה בלשון קשה, דהיינו "חיש מהר רוצי אל המלך, ואל תאחרי אף רגע ללבוש את בגדי המלכות או לשים את תכשיטיך עליך, והגידי למלך את אשר יחשבו עליו שומרי הסף, ויחקור וידרוש היטב ואז ימצא כי אמת הדבר, ובזה תצילי את המלך". אבל המלכה אסתר לא היתה מבוהלת כל כך, כי אמרה: מי יודע אולי שגה מרדכי בזה, כי שומרי הסף לא יחשבו כל עיקר להתנקש בחיי המלך, וכשיחקור המלך וימצא כי שם רע הוציא מרדכי על סריסי המלך, הנה תחת כבוד ימצא קלון, כי המלך יקצוף עליה ועל מרדכי. ומי יודע מה יגזור עליהם. ולכן עשתה בחכמה, כי לבשה מלכות ותבא אל המלך, ודיברה עמו מענינים שונים, ולבסוף אמרה לו בלשון רכה. כי מרדכי סיפר לה, שנשמעו אליו דברים מקוטעים מדברי שומרי הסף, אשר אולי יש להוכיח מהם, כי יחשבו רע על המלך. ולכן לפי דעתי טוב הדבר לחקור ולדרוש ולהוציא לאור ענין זה, כי דבר הנוגע בחיי המלך אין להסתיר אף כי אפשר שסריסי המלך נקיים. אך גם אנחנו לא בשנאתם נדבר את הדברים האלה. וכאשר חקר המלך את הדבר מצא כי אמת היה הדבר, כי בקשו הסריסים לשלוח יד במלך, ונגמר דינם למיתה, והדבר נכתב בס' דברי הימים, אך לא נעשה שום יקר וגדולה למרדכי, באשר כל כך קלים היו הדברים האלה בעיני מרדכי עד כי סיפר אותם לאסתר בלשון ספק ובמתינות, ודיו למרדכי שלא יקבל עונש בעד קלות דעתו. וגם בדברי הימים כתבו שמרדכי סיפר הדברים בלשון רכה, ואם היו נקראים הדברים כן בדברי הימים לא היה נעשה גם בסוף יקר וגדולה למרדכי על זה. לכן היה הנס כי שמשי ימחוק את הספור בדברי הימים שהיה בלשון רכה, וגבריאל כתב את הדבר מחדש בלשון הגדה, ולכן צוה המלך לעשות יקר וגדולה למרדכי על זה.





יד דוד

לכולם נתן דבר שנצטער כו׳. עין יוסף פ׳ ע״א:


תוס׳ ד״ה ודחי עשרת אלפים. פנים מאירות ח"ג למד מעין גנים כ״ב כ״ג שער אפרים סי׳ מ״ה דבר שמואל סימן רע״ז מקום שמואל סימן מ״ב. אמרי שפר למהראנ״ח צפנת פענח למהרי״ט ק״ד ע״ב:

